অনলাইনে প্রতারণার ফাঁদ! সতর্ক করল স্বরাষ্ট্র মন্ত্রক

নয়াদিল্লি: অনলাইনে টিকিট বা ঘর বুকিং করার ক্ষেত্রে প্রতারণার শিকার হতে পারেন সাধারণ মানুষ। এই সংক্রান্ত বিষয় সতর্ক করল কেন্দ্রীয় স্বরাষ্ট্র মন্ত্রক। ভারতীয় সাইবার অপরাধ (Cyber Crime) সমন্বয় কেন্দ্র এই মর্মে জনস্বার্থে একটি বিবৃতি প্রকাশ করেছে। বিবৃতিতে বলা হয়েছে, ধর্মীয় পুণ্যার্থী এবং পর্যটকদের ‘টার্গেট’ করে দেশ জুড়ে অনলাইন বুকিং প্রতারণাচক্র (Online Booking Frauds) গড়ে উঠেছে। অনলাইন প্ল্যাটফর্মের ব্যবহার বাড়ছে, সেই জায়গা থেকে কিভাবে প্রতারণা এড়ানো যাবে তা নিয়ে ছ’দফা পরামর্শও দিয়েছে স্বরাষ্ট্রমন্ত্রক।

ভারতীয় সাইবার অপরাধ সমন্বয় কেন্দ্র (Indian Cyber Crime Coordination Centre) বা আইফোরসি (ইন্ডিয়ান সাইবার ক্রাইম কোঅর্ডিনেশন সেন্টার) বিবৃতিতে জানিয়েছে, অনলাইন টিকিট বা ঘর বুকিংয়ের দুনিয়ায় ফাঁদ পেতে রেখেছে প্রতারকেরা। আর সামান্য অসাবধানতায় সেই ফাঁদে পড়েতে পারে যে কেউ। প্রতারকদের ‘টার্গেট’ বা লক্ষ্য হলেন পুণ্যার্থী এবং ভ্রমণপিপাসুরা। আইফোরসি-এর দেওয়া বিবৃতিতে জানানো হয়েছে, দেশ জুড়ে অনলাইন বুকিংয়ের ক্ষেত্রে প্রতারণাচক্র গড়ে উঠেছে। প্রতারকরা ধর্মীয় পুণ্যার্থী এবং পর্যটকদের ‘টার্গেট’ করেছে। ভুয়ো ওয়েবসাইট, সমাজমাধ্যমের বিভিন্ন প্রতারণামূলক পেজ, ফেসবুক পোস্টের মাধ্যমে মানুষকে টার্গেট করা হচ্ছে। এমনকি কিছু ক্ষেত্রে গুগলেও দেওয়া হচ্ছে বিজ্ঞাপন। হোয়াটসঅ্যাপও বেড়েছে এই প্রতারণা। এক্ষেত্রে উদারণস্বরূপ চারটি অনলাইন বুকিংয়ের কথা বলা হয়েছে। চারধাম যাত্রায় কেদারনাথে হেলিকপ্টার বুকিং। পুণ্যার্থীদের জন্য অতিথিশালা এবং হোটেল বুকিং। অনলাইনে ক্যাব বা ট্যাক্সি বুকিং। এই ধরনের জিনিসে প্রতারণা বেড়ে চলেছে। গুগ্‌ল, ফেসবুক, ভুয়ো ওয়েবসাইটে এই ধরনের অফার দেখে অনেকেই টাকা দিয়ে ঘর, টিকিট বা গোটা প্যাকেজ ভাড়া করে ফেলেন। কিন্তু এক বার টাকা দিয়ে ফেললে আর তাদের সঙ্গে যোগাযোগ করা যায় না। কিছু বুঝে ওঠার আগে প্রতারিত হয়েছেন অনেকেই।

আরও পড়ুন:আবার ভূমিকম্প! কাঁপল কাশ্মীর, দিল্লি সহ একাধিক এলাকা

এই ধরনের পরিস্থিতি এড়াতে কেন্দ্রের পরামর্শ দিয়েছে-

যে কোনও ওয়েবসাইটে অনলাইন বুকিংয়ের জন্য টাকা দেওয়ার আগে সেই ওয়েবসাইটের বিশ্বাসযোগ্যতা যাচাই করে নিতে হবে।

শুধুমাত্র সরকারি পোর্টাল বা নির্ভরযোগ্য সংস্থার মাধ্যমে অনলাইন বুকিং করতে হবে।

ভুয়ো বা প্রতারণামূলক ওয়েবসাইটের খোঁজ পেলে অবিলম্বে ন্যাশনাল সাইবার ক্রাইম রিপোর্টিং পোর্টালে গিয়ে বা ১৯৩০ নম্বরে ফোন করে অভিযোগ জানাতে হবে।

গুগ্‌ল, ফেসবুক বা হোয়াট্‌সঅ্যাপে অচেনা লিঙ্কে ক্লিক করা এড়াতে হবে।

যেহেতু প্রতারকদের প্রধান টার্গেট পুণ্যার্থীরা তাদের সচেতন করতে সরকার ভ্রমণের বিশদে বিবরণ দিয়েছে। কেদারনাথের জন্য হেলিকপ্টার বুকিং করা যাবে https://www.heliyatra.irctc.co.in এই সরকারি ওয়েবসাইট থেকে। সোমনাথ ট্রাস্টের অফিশিয়াল ওয়েবসাইট https://somnath.org । এর মাধ্যমে অতিথিশালা বুকিং করা যাবে।

অন্য খবর দেখুন